A.R. Soehoed

Abdoel Raoef Soehoed ghellâr Rajo Sampono (2 Maret 1920 – 7 Juni 2014) panèka Menteri Perindustrian Indonèsia neng Kabinèt Pembhangonan III neng masa pamarènta'an Prèsiden Soeharto. Abâ'na ampon nengghu' jabadhân jhughân mènangka angghuta Angkatan Udara Rèpublik Indonèsia (AURI) kalabân pangkat sè palèng akhèr Mayor Udara."A.R. Soehoed; Menteri Perindustrian Kabinet Pembangunan III"  Situs Fakultas Teknik UI. Diakses 17-01-2026. Saamponna pènsiun, abâ'na bânnya' agabung sareng kagiadhân aghâma bân sosial masyarakat asalla ḍâri Minangkabau neng Jakarta.

 Kaoḍi'ân 

 Kaoḍi'ân Pribadi 
Sanajjân èlahèraghi neng Jakarta, namong dârâ Minangkabau ngalèrneng ḍâlem abâ'na. Kadhuwâ' orèng seppona panèka parantau asalla ḍâri Minangkabau sè ampon enneng neng Batavia sajjhek massa penjâjâ'an Belândhâ. Kaka'na ḍâri pèha' eppa'na, Abdoel Raoef, panèka jhâksa neng Kesultanan Ternatè bân Tidorè sè kennangan lakona tamaso' Kapoloan Maluku bâgiyân Ḍâja kantos ḍâ' bâgiyân Kepala Burung polo Irian.

 Sèdhâ 
A.R. Soehoed sèdhâ è arè Satto tangghâl 7 Juni 2014 è Roma Sakè’ Pondok Indah, Jakarta. mayyiddhâ lajhu èpasarèyaghi è Taman Makam Pahlawan Kalibata, Pancoran, Jakarta lao'."Mantan Menteri Perindustrian AR Soehoed Meninggal Dunia" Detik.com, 7-6-2014. Diakses 17-1-2026.

 Tanḍhâ Kahormadhân 
Indonesia:

Bintang Mahaputera Adipradana (17 Agustus 1982)

Bintang Mahaputera Utama (8 Agustus 1973)

Bintang Swa Bhuwana Paksa Nararya ḍâri Pamarènta RI (1982)

Bintang Sewindu Angkadhân Perrang Rèpublik Indonèsia

Satyalancana Kesetiaan 8 Taon

Satyalancana Dwidya Sistha

Ganesa Prajamanggala Bakti Adiutama ḍâri ITB (2012)"Djoko Kirmanto dan AR Soehoed Menerima Penghargaan ITB" Store.tempo.co, 3-7-2012. Diakses 17-1-2026.

 Sombher